Oficialusis leidinys L 326 , 03/12/2002 p. 0008 - 0009



Komisijos reglamentas (EB) Nr. 2147/2002 2002 m. gruodžio 2 d. iš dalies keičiantis Reglamentą (EB) Nr. 1455/1999, nustatantį saldžiųjų paprikų prekybos standartus EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 545/2002 [2], ypač į jo 2 straipsnio 2 dalį, kadangi: (1) Komisijos reglamentu (EB) Nr. 1455/1999 [3], su paskutiniais pakeitimais, padarytais Reglamentu (EB) Nr. 2706/2000 [4], priimtos nuostatos dėl saldžiųjų paprikų pakuočių pateikimo ir ženklinimo. (2) Siekiant užtikrinti pasaulio rinkos skaidrumą, reikia atsižvelgti į naujausius Jungtinių Tautų Europos ekonomikos komiteto rekomenduojamus saldžiųjų paprikų standarto pakeitimus, nes tuo standartu numatoma, kad pakuotėse, kuriose yra įvairių spalvų paprikų, nebūtinai turi būti vienodas tos pačios spalvos paprikų skaičius, jei pakuotės yra atitinkamai paženklintos. Be to, tikslinga būtų nustatyti, kad vartotojui skirtose pakuotėse būtų ne tik įvairių spalvų, bet ir skirtingų rūšių saldžiųjų paprikų. (3) Keliuose punktuose reikia paaiškinti nuostatas dėl ženklinimo, ypač susijusias su vartotojui skirtų pakuočių, kuriose yra skirtingų rūšių ir įvairių spalvų saldžiųjų paprikų, ženklinimo etiketėmis. (4) Todėl būtina iš dalies pakeisti Reglamentą (EB) Nr. 1455/1999. (5) Siekiant taikyti šio reglamento nuostatas, prekybininkai turi imtis tam tikrų techninių pakeitimų, visų pirma susijusių su pakavimo įrengimais. Todėl šio reglamento nuostatos pradedamos taikyti tik nuo jo įsigaliojimo dienos praėjus pakankamam laikotarpiui. (6) Šiame reglamente nustatytos priemonės atitinka Šviežių vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1455/1999 priedas iš dalies keičiamas pagal šio reglamento priedą. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Jis taikomas nuo trečio mėnesio nuo jo įsigaliojimo pirmos dienos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. gruodžio 2 d. Komisijos vardu Franz Fischler Komisijos narys [1] OL L 297, 1996 11 21, p. 1. [2] OL L 84, 2002 3 28, p. 1. [3] OL L 167, 1999 7 2, p. 22. [4] OL L 311, 2000 12 12, p. 35. -------------------------------------------------- PRIEDAS Reglamento (EB) Nr. 1455/1999 priedas iš dalies keičiamas taip: 1. V antraštinės dalies (Nuostatos dėl pateikimo) A punkto (Vienodumas) antros ir trečios pastraipų tekstas pakeičiamas taip: "Tačiau įvairių spalvų saldžiosios paprikos gali būti vienoje pakuotėje, jeigu jos yra vienodos kilmės, kokybės, prekybinės rūšies ir dydžio (jeigu rūšiuojama pagal dydį). Vartotojams skirtose pakuotėse, kurių grynasis svoris neviršija 1 kg, gali būti įvairių spalvų ir (arba) prekybinių rūšių saldžiųjų paprikų mišinys; tokioms pakuotėms taikomas vienodos kokybės paprikų vienoje pakuotėje ir kiekvienos spalvos ir (arba) prekybinės rūšies saldžiųjų paprikų vienodos kilmės reikalavimas." 2. VI antraštinė dalis (Ženklinimo nuostatos) pataisoma taip: a) B ir C punktų tekstai pakeičiami taip: "B. Produkcijos tipas Jeigu pakuotės turinys iš išorės nematomas: - "Saldžiosios paprikos", - spalva, - prekybinė rūšis ("pailgos", "kampuotos bukos", "kampuotos smailėjančios", "plokščios") arba rūšies pavadinimas. - "Įvairios paprikos" arba lygiavertis pavadinimas, - jei pakuotės turinys iš išorės nematomas, saldžiųjų paprikos spalvos ir (arba) prekybinės rūšys ir kiekvienos spalvos ir (arba) prekybinės rūšies paprikų skaičius. C. Produkcijos kilmė Kilmės šalis ir pasirinktinai rajonas, kuriame paprikos buvo išaugintos, arba nacionalinis, regioninis arba vietinis vietovardis. Jei vartotojui skirtose pakuotėse yra įvairių spalvų ir (arba) prekybinių rūšių bei skirtingos kilmės saldžiųjų paprikų mišinys, prie kiekvienos spalvos ir (arba) prekybinės rūšies pavadinimo nurodoma kilmės šalis." b) D punkto (Komercinės specifikacijos) trečios įtraukos tekstas pakeičiamas taip: "— tam tikrais atvejais ypač mažo dydžio produktas vadinamas "Mini paprikos", "Mažosios paprikos" ar panašiai. Jei vienoje pakuotėje yra sumaišytos kelios ypač mažo dydžio produktų rūšys, turi būti paminėti visi produktai ir atitinkamai jų kilmė." --------------------------------------------------